הקוראן המבורך סורה 80 (תרגום דאר אלסלאם)


סורה 80: עבס (קמט את מצחו)

בשם אללה הרחמן הרחום

1 קמט את מצחו והפנה את גבו,

2 כאשר בא לקראתו העיוור,

3 אבל, כיצד תוכל לדעת אם הוא בא להיטהר,

4 או שמא יהרהר בהזהרה ויפיק תועלת ממנה,

5 אולם, אל זה שחושב את עצמו עשיר,

6 אליו אתה פונה בהתלהבות.

7 אף שהאשמה היא לא עליך אם הוא לא ייטהר.

8 אך את זה אשר מגיע אליך בהתלהבות,

9 והוא חרד מאללה,

10 אותו אתה מזניח.

11 אכן! זה דברי תוכחה ואזהרה,

12 ומי שרוצה, נאפשר לו לזכור.

13 זה ירד על עמודים שטופי כבוד,

14 (עמודים) נעלים ומטוהרים.

15 (אשר טוהרו) בידי הסופרים החכמים (מלאכים),

16 הנעלים והמטוהרים.

17 אבוי לאדם! הוא כל כך כפוי טובה!

18 ממה אללה ברא אותו?

19 הוא ברא אותו מטיפה! הוא ברא ועיצב אותו,

20 ועושה עבורו את הדרך קלה מאוד,

21 ואחר כך ממית אותו וגורם לו להיקבר.

22 וכאשר הוא ירצה, הוא יקים אותו לתחייה.

23 אך האדם מסרב לעשות את המוטל עליו.

24 האדם צריך להתבונן באוכל שלו.

25 אנחנו גורמים לגשם לשטוף את האדמה.

26 אחרי כן אנו מבקעים את האדמה,

27 וגורמים לתבואה לצמוח מתוכה,

28 ואת הענבים ואת הירקות,

29 ועצי זיתים ועצי דקל,

30 וגנים אשר בהם נובטת הצמחייה,

31 ופירות ומדשאות,

32 אשר מספקים (מזון) לכם ולמרעכם,

33 אך כאשר יושמע הקול מחריש האוזניים (קול השופר),

34 ביום ההוא יברח האדם אפילו מאחיו,

35 ומאבא שלו ומאימא שלו,

36 ומאשתו ומהבנים שלו,

37 ביום ההוא יהיה לכל אחד מספיק דאגות משל עצמו.

38 ביום ההוא יהיו גם פנים קורנות

39 צוחקות וצוהלות,

40 אך גם פנים אשר יהיו מכוסות באבק

41 ומוחשכות באפלה

הקוראן סורה 80
הקוראן המבורך (תרגום דאר אלסלאם)